Big Brothers Band (Tuzla)
Big Brothers Band je bosanskohercegovačka pop-rock grupa. Prvu postavu Big Brothers Band sačinjavali su dvojica gitarista Bobo Brkić i Emir Hot, koji su 2000. godine u "EKV" Klubu u Tuzli počeli svirati instrumentalni repertoar na dvije akustične gitare. Prvi vokalni solista postaje Amel Ćurić a ritam sekciju popunjava Haris Rustemović na bubnjevima. Nakon izvjesnog vremena, iz ove muzičke grupe odlaze Emir Hot zbog studiranja u Londonu, a Amel Ćurić u Sarajevo zbog nastupa na OBN-ovom talent show. Umjesto Amela Ćurića u grupu dolazi Senad Ajanović. Kasniji odlazak Harisa Rustemovića dovodi do dolaska nova dva člana Adnana Hadžića (bubnjevi) i Jasenka Isakovića (bas gitara), nekadašnjih članova grupe ALLBA. Godine 2006. Big Brothers Band počinje sa autorskim radom snimajuć singl i spot za pjesmu "Nemoj Biti Tu". Iste godine nastupaju na festivalu Prvi aplauz, na kojem osvajaju četvrto mjesto. Zadnja instrumentalna dopuna dolazi sa klavijaturistom Sanjinom Mujkićem, a u tom sastavu snimaju svoju drugu pjesmu pod nazivom Bez tebe. Sanjin Mujkić napušta ovu grupu, a na njegovo mjesto dolazi Sanjin Đonlagić. U ovom sastavu nastavljaju sa koncertnim nastupima po Bosni i Hercegovini. U maju 2009. počinju bubnjarske izmjene u ovoj muzičkoj grupi, gdje nakon odlaska Adnana Hadžića na njegovo mjesto dolazi Jasmin Hadžiomeragić-Zike. Poslije se u grupu ponovno vraća Ado, i nakon njegovog ponovnog odlaska, na mjestu bubnjara se pojavljuje Damir Bašić. U oktobru 2010. Big Brother Band snima svoj treći singl pod nazivom "Srušio se svijet". Pjesma je rađena u produkciji Elvisa Garagića. Sva snimanja su obavljena u Tuzli, a sve ostale tehničke pojeinosti oko miksanja i pripreme za objavljivanje albuma Elvis je radio u Dubaiju, tako da ta pjesma postaje dotada tehnički najkvalitetnije urađen snimak. Damir uskoro odlazi u inostranstvo, pa ova grupa neko vrijeme djeluje bez bubnjara. Na mjestu bubnjara i perkusioniste dolazi Benjamin Moranjkić. Pored redovnih koncertnih nastupa članovi ove grupe rade na svojim pjesmama.